Snilld . Fyrir utan nokkur óþarfa jafntefli í deildinni í vetur hefur allt þetta tímabil verið eins og ein löng , stór helvítis auglýsing fyrir það hversu réttur maður Rafa er í starfið . Nú er búið að tryggja hann og þá getur hann væntanlega unnið Í FRIÐI eftir skýrt skilgreindum starfsvenjum innan klúbbsins við að styrkja hópinn sinn í sumar . Þessi maður á eftir að vinna deildina fyrir okkur . Við verðum ekki ennþá hérna árið 2012 að rökræða það hvort hann eigi að fá meiri tíma , hann verður kominn á toppinn þá . Í fyrsta sinn í nokkurn tíma er hægt að horfa á framtíðina í nokkurri vissu . Það er ljóst að Rafael Benitez mun ekki breyta miklu í áherslum sínum , ég er viss um að nú mun Dirk Kuyt skrifa undir , ég vona að Agger fylgi honum að málum og hver veit nema að Hyypia verði nú player coach ! Ég er sammála #10 og #12 . Loksins hafa Kanarnir gert góðan hlut og þá skulum við ekki skamma þá . Svo ætla ég að vera ósammála #9 , ég held að það hafi truflað liðið töluvert undanfarin misseri eilíf umræða um Benitez og hversu langan samning hann á að fá . Nú er þetta klárt . Eigendurnir treysta Rafael Benitez til að byggja allt liðið upp og það verður gaman að sjá hvaða áhrif þetta nýkomna öryggi leiðir af sér . Minnst hjá Rafa , meira hjá leikmönnunum og nú er það okkar stuðningsmannanna líka að arga félagið áfram !!! Svo sem ágætt að þessir hlutir séu komnir á hreint en ég held að menn þurfi aðeins að reyna að ná sér úr skýunum eftir þessa tvo mögnuðu leiki . Mér finnst við aðeins vera farnir að minna á Everton aðdáendur í augnablikinu , fyrir þá er nóg að ná góðum úrslitum gegn Liverpool og þá eru menn alveg himinlifandi eftir seasonið , burtséð frá því hvar liðið lendir í deildinni . Nú erum við búnir að ná mögnuðum úrslitum gegn þessum toppliðum ( utd , chelsea , madrid ofl ) og Benitez virðist vita upp á hár hvernig á að klára þessa leiki en á meðan er maðurinn algerlega ófær um að klára þessi “ lakari ” lið sem að detta niður á völlinn og leyfa okkur að vera með boltann . Topp stjórar verða að kunna að spila á móti liðum af öllum stærðum og gerðum , ekki vildum við vera með senter sem væri hrikalega góður að skora úr hjólhestaspyrnum en gæti síðan ekki klárað einföldustu færi . Sama hvaða vinnu menn vinna við að þá verða menn að vera tilbúnir í “ skítverkin ” og því miður virðast Benitez ekki vera tilbúinn í þau . Verið eldheitur Rafa maður þar til á tímabili í vetur . En nú er þetta komið á hreint . Rafa verður áfram . Rafa er snillingur og það eru frábærar fréttir að hans framtíð er trygg . Mikið verður það stórkostlegt þegar Liverpool fc verða Englandsmeistarar undir hans stjórn . 🙂 Það gerist ! Mikið rosalega verður Rafa Benites elskaður þá ! Sælir félagar . Þetta vekur hjá mér blendnar tilfinningar . Að vísu var síðasta vika mögnuð en tímabilið er meira en ein vika . Ég hefi alltaf sagt að Rafael Benitez yrði og ætti að metast eftir tímabilið . Það stendur hjá mér . Hitt er annað að nú er búið að eyða allri óvissu og Parry svo gott sem farinn og Rafael ætti því að verða óskoraður einvaldur á Anfield . Ókei , látum okkur sjá til vors og svo næsta tímabil þegar Rafael er búinn að styrkja liðið eins og hann telur þurfa . Því ég trúi ekki öðru en hann fái til þess fjármagn að kaupa það sem hann telur nauðsynlegt . Þar með ætti hann að skila þeim titli í hús á næsta tímabili sem okkur hefur svo sárvantað til að bjarga sálarheill okkar og lífi . En – þetta tímabil er ekki búið og við skulum aldrei segja aldrei . Ef til vill tekst okkur að fylgja frábærri viku eftir allt til enda . Ef til vill erum við að toppa núna síðustu 9 leikina meðan “ aðrir ” eru ef til vill að fara í lægð . Hver veit – hver veit ????? Það er nú þannig Mér finnast þetta frábærar fréttir , alveg hreint magnaðar . Auðvitað er maður búinn að bíða eftir þessu í langan tíma , og núna er þetta á hreinu . Ég ætla þó að kasta lítilum kínverja hérna inn , en vona jafnframt að menn taki því ekki eins og þeir hafi fengið Rússneska klasasprengju í smettið , og snúi umræðunni upp í bull og vitleysu … . . Afhverju má ekki ekki segja setningu á borð við : ” nú þarf bara að losna við kanana ” ? Það liggur alveg ljóst fyrir að minni hálfu , klúbburinn er ekki í höndum réttra eigenda . Það er skref fram á við að gera samning við Rafa , og er það vel . En það breytir ekki þeirri staðreynd , að ég tel klúbbinn , og hagsmunum hans , betur borgið í annarra manna höndum . Það , að gera langtíma samning við Rafa er ekkert til að hrósa eigendunum sérstaklega fyrir , svona þannig séð . Það var einfaldlega það eina rétta í stöðunni . Ef að rúllandi fullur skipstjóri myndi stranda skipi sínu á eina skerinu í firðinum , þá færum við nú tæplega að hrósa honum þegar hann byrjaði að ausa vatninu úr bátnum . . er það ? Jú Jú . . eigendunum hefur ekkert tekist að klúðra öllu sem þeir koma nálægt , en það þýðir ekkert að það eigi að hrósa þeim , í hvert skipti sem þeir sleppa því að klúðra einhverju . !! En til að halda mig við efni þráðarins , þá vil ég taka það skýrt fram ; að ég er virkilega sáttur við að Rafa sé búinn að setja nafnið sitt á þennan pappír , og það er mín sannfæring , að hann sé í raun og veru tryggari klúbbnum og meiri Liverpoolmaður , en margir halda . Ég hef alltaf dáðst að því hvernig hann talar um klúbbinn og nú sannar hann það fyrir okkur , að hann meinti hvert einasta orð af því sem hann sagði . Þetta er bara snilld og nákvæmlega það sem þessi klúbbur þurfti , að ganga frá samning við besta stjórann , þó ég taki alveg undir að hann mætti sýna meiri tilfinningar á bekknum . Margir hér hafa verið að gagnrýna frammistöðuna , og að félagið sé ekki á toppnum . Ég er sammála því að liðið þyrfti að klára leiki gegn veikari liðum betur en vil þó benda á að ólíku er saman að jafna þegar horft er á verðmiðann á leikmönnunum sem Rafa hefur keypt til Liverpool samanborið við Man Utd og Chelsea . Ég hef tölurnar ekki á hreinu en veit þær þó gróflega . Ef miðað er við leikmenn sem hafa verið dýrari en 15 mGBP hefur Liverpool keypt Torres , Babel og Mascherano , man ekki eftir fleirum . Utd hefur keypt Rooney , Berba , Tevez ( þó sé á láni ) , Carrick , Nani , Ronaldo , Hargraeves , Ferdinand , Anderson , alla talsvert yfir 15 og marga nær 30 . Síðan eru Vidic og Evra en ef ég man rétt voru þeir undir 10 . Hjá Chelsea er það svipað . Drogba , Essien , Ballack , Carvalho , A. Cole , Ferreira , Cech , Deco , Bosingwa , Anelka , Malouda – kannski einhverjir rétt undir 15 mGBP . Þetta er ekki þráðrán – heldur er til að styrkja þá skoðun mína , sem ég kem hér á framfæri að Rafa er að gera frábæra hluti m.v. hvað hann hefur miklu minna til ráðstöfunar en hin tvö liðin og er því með miklu ódýrara lið – en betra ! Niðurstaða ; frábærar fréttir að Rafa skuli halda áfram . Kobbi H , hvað í ósköpunum teluru að gefi meiri sjens á titlinum en að tryggja Rafa á langtíma samning ? Ekki telja mig með þegar þú segir “ við ” þegar þú talar um að líkjast einhverjum tilteknum Everton stuðningsmönnum , það að gleðjast yfir þessum samning hefur með svo miklu meira að gera en bara úrslit síðustu tveggja leikja . Það er ekkert nýtt á nálinni að Rafa þykji vænn kostur , allavega ekki hjá mörgum . Einnig er ég sammála Carl Berg m.t.t. eigenda , þetta eru sömu menn og vildu Klinsmann því hann hafði svo góð sambönd við Adidas eða eitthvað álíka gáfulegt . Þeir eru að öllum líkindum að semja við hann því ekki skemmir fyrir að hafa Rafa sem stjóra þegar það á að reyna að selja . Glæsilegt . Ég hef ávallt verið mikill stuðningsmaður Rafa . Ég gleymi aldrei leiknum þegar að Valencia kom á Anfield hérna um árið og snýtti sér á okkar mönnum , en þá var Gerard Houllier sem stjórnaði skútunni hjá okkur . Hver var þá að stýra Valencia , jú einhver lítt þekktur stjóri sem var búinn að stúdera andstæðinginn svo vel að við litum út eins og utandeildarlið , vorum yfirspilaðir og Valencia vann sanngjarnan sigur . Benitez er án efa einn af þeim bestu og ef hann fær 100% vald og fjármagnið er ég í engum vafa um að hann er sá rétti til að stýra okkur til sigurs í deildinni um ókominn ár . Vonandi verður það í vor , þó það sé ekki alltof líklegt . Alla vega , frábærar fréttir að hann verði hjá okkur næstu árin , vonandi áratugina ; ) Þessar fréttir gleðja mig virkilega , m.a. vegna þess að Rafa er búinn að hækka standardinn hjá klúbbnum þvílíkt á undanförnum árum og gera innviði hans öll sterkari . Man nefnilega hvernig mér leið þegar Roy Evans var stjóri og liðið tapaði hverjum leiknum á fætur öðrum . Þó ástandið hafi batnað með Houllier þá er Rafa bara á allt öðrum kaliber og hann er einfaldlega búinn að koma liðinu á mjög háan stall . Hef samt trú á því að hann muni fara með okkur mun hærra .